b'\n_START_ARTICLE_\n\xc4\x8cezneptunsko telo\n_START_PARAGRAPH_\n\xc4\x8ceznept\xc3\xbansko oziroma tr\xc3\xa1nsnept\xc3\xbanovo tel\xc3\xb3 je vsako nebesno telo v Oson\xc4\x8dju za Neptunovo tirnico. Mednje spada tudi Pluton s svojo luno Haron, Kvaoar, Sedna, Varuna in kometi. \xc4\x8ce bi danes odkrili Pluton, ga verjetno ne bi imenovali planet. Ta del Oson\xc4\x8dja je v grobem razdeljen na Kuiperjev pas, razpr\xc5\xa1eni disk in Oortov oblak._NEWLINE_Na tirnico vsakega planeta te\xc5\xbenostno vplivajo vsi drugi planeti. V za\xc4\x8detku 20. stoletja so odkrivali vse ve\xc4\x8d razlik med opazovanimi in izra\xc4\x8dunanimi vrednostmi tirnic znanih planetov. To je kazalo na to, da mora za Neptunom obstajati en ali ve\xc4\x8d planetov. (glej planet X). Ta iskanja so vodila do Tombaughovega odkritja Plutona v letu 1930. Od tedaj so na\xc5\xa1li \xc5\xa1e ve\xc4\x8d drugih podobnih teles. Njihova masa je sicer premajhna, da bi pojasnila razlike, vendar so novej\xc5\xa1i izra\xc4\x8duni Neptunove mase pokazali, da je bil problem odve\xc4\x8d.'